28/08/2009 | Administración LocalMunicipal
Cee
Bases para a contratacion temporal dun capataz/encargado do grupo municipal de intervencion rapida

ANUNCIO Bases específicas para a contratación laboral temporal dun capataz / encargado membro do Grupo Municipal de Intervención Rápida. Aprobadas por Resolución da Alcaldía de data 4 de agosto de 2009 as presentes bases, fanse públicas para o seu coñecemento e aos efectos oportunos. BASES ESPECÍFICAS PARA A CONTRATACIÓN TEMPORAL DUN CAPATAZ/ENCARGADO MEMBRO DO GRUPO MUNICIPAL DE INTERVENCIÓN RÁPIDA I.- Obxecto da convocatoria. É obxecto da presente convocatoria a contratación laboral temporal mediante a modalidade contractual de Contrato de Duración Determinada a tempo completo por obra ou servizo determinado, tipo 401, dun (1) traballador/a como capataz/encargado o servizo denominado denominado “Grupo Estable do Grupo Municipal de Intervención Rápida”. II.-Obxectivos / funcións. O Grupo Estable do Grupo Municipal de Intervención Rápida é un servizo creado ó abeiro dos convenios de colaboración que anualmente se suscriben entre as Consellerías de Presidencia, Administracións Públicas e Xustiza; Do Medio Rural; de Traballo e Benestar e a Federación Galega de Municipios e Provincias para a actuación en emerxencias e tarefas de protección civil e prevención e extinción de incendios forestais. O persoal integrante do Grupo Estable levará a cabo a atención e no seu caso a xestión das solicitudes que se fagan a través do Centro de Atención de Emerxencias 112 Galicia ou a para o ámbito territorial da súa demarcación, a través dos servizos de defensa contraincendios forestais da Dirección Xeral deMontes e Industrias Forestais. En todo caso realizarán as seguintes funcións: De maneira xenérica: • As establecidas nos Plans de Emerxencia Municipal (PEMUS), Plans de Actuación Municipal (PAM), e nos diferentes Plans de Protección Civil da Comunidade Autónoma de Galicia, previstos na normativa legal vixente, que afecten a súa demarcación territorial. De maneira específica: • Intervención en incendios forestais e urbanos, no ámbito territorial da súa demarcación. No caso de que nunha actuación na que interveñan os GRUMIR actúen tamén os bombeiros dos parques comarcais ou provinciais, os GRUMIR actuarán baixo a dirección dos ditos bombeiros. Intervención en situación s derivadas de riscos naturais, nevaradas, inundacións, temporais, xeadas, choivas intensas, sismos, derrubamentos, corrementos de terra, situacións de seca. • Colaboración e, no seu caso, intervención en situacións derivadas de riscos provocados polo home. • Colaboración coas autoridades competentes en aglomeracións de persoas en lugares e momentos determinados, en temas de seguridade vial. • Colaboración e apoio en calquera situación que implique riscos para persoas, bens ou medio ambiente. • Realización de actividades e, no seu caso, establecemento de medidas preventivas que diminúan ou minimicen as situacións de riscos indicados nos apartados anteriores. • E calquera outra que implique colaboración cos concellos en materia de protección civil, medio ambiente, servizos sociais, sanidade, culturais, educativos e deportivos. O persoal que forme parte da estrutura estable realizará, ademais, sempre baixo a dirección do alcalde ou concelleiro no que delegue, as seguintes funcións: • Coordinación técnica das actividades do grumir no concello. • Información a tempo real das emerxencias nas que actúe o GRUMIR ao Centro de Atención de Emerxencias 112 Galicia. Información a de actividades realizadas de forma periódica, tanto ó seu concello como a FEGAMP, que coordinará e transmitirá esta información ós Órganos da Comunidade Autónoma que estean afectados en cada caso. • Coordinación cos Distritos Forestais ou cos Servizos de Defensa Contra Incendios Forestais nas épocas de risco. III.- Solicitudes e prazo de presentación. As instancias dirixiranse ó Alcalde do Concello de Cee e presentaranse no Rexistro Xeral do Concello de 9h a 13,30h, situado en Rúa Domingo Antonio de Andrade, s/n, 15270 Cee, A Coruña, ou na forma prevista no artigo 38.4 da Lei 30/1992, de 26 de novembro, do réxime xurídico das administracións públicas e do procedemento administrativo común, no prazo de dez (10) días naturais, contados a partir do seguinte ó de publicación das Bases no BOP. IV.- Requisitos.1. Atoparse en posesión do título de graduado escolar ou equivalente.2. Ter a nacionalidade española ou ser nacional dalgún dos estados membros da Unión Europea ou nacional dalgún outro estado segundo o disposto na normativa e nos convenios vixentes.3. Ter cumpridos 18 anos de idade e non exceder da idade máxima de xubilación forzosa.4. Atoparse en posesión dos permisos de conducción das categorías B + C.5. Posuír a capacidade funcional necesaria para o desenvolvemento das tarefas propias da praza, así como non padecer enfermidade nin estar afectado por limitación física ou psíquica incompatible co desempeño das correspondentes funcións.6. Non ter sido separado mediante expediente disciplinario do servizo de calquera das administración públicas ou dos órganos constitucionais ou estatutarios das Comunidades Autónomas nin atoparse en inhabilitación absoluta ou especial para empregos ou cargos públicos por resolución xudicial.7. Non atoparse incurso nos supostos de incompatibilidade previstos na lexislación vixente. V. Documentación. Os aspirantes ó posto deberán aportar, xunto coa solicitude en modelo normalizado que figura no anexo, o currículum vitae acompañado de copias compulsadas dos méritos, así como declaración xurada en como non teñen incompatibilidades, que os datos aportados son certos e que se someten ao establecido nas bases, segundo o xa indicado na base III. VI. Baremo aplicable. Será de aplicación o baremo contemplado nas bases xerais de contratación de persoal laboral temporal publicadas no BOP número 104 do día 7 de maio do 2008 para prazas de persoal de obras e servizos na súa Base III.2. O devandito baremo aplicable é o seguinte: Sobre un máximo de dez puntos. a) Formación Profesional teórico — práctica en materias relacionadas coa praza obxecto de selección: - 0.10 puntos por cada 30 horas de formación en cursos, másters e análogos, ata un máximo de 0.5 puntos. - 0.5 puntos por categoría profesional acreditada, oficial de primeira ou semellante que teña relación coa praza. Neste apartado a puntuación máxima é de 1 punto. b) Experiencia profesional: A razón de 0.10 puntos por cada mes traballado en cometidos semellantes ós da praza obxecto da convocatoria, ata un máximo de 1,64 puntos c) Cargas familiares. Ata un máximo de 1 punto. - Por cada fillo menor de 18 anos que conviva no fogar do aspirante á praza ó seu cargo e que non perciba retribucións 0.15 ata un máximo de 0.60 puntos. d) Por pertencer a colectivos en dificultade de inserción laboral: A puntuación máxima neste apartado é de 0,36 puntos. Enténdese que pertence a un colectivo en dificultade de inserción laboral todo aquel traballador que estea desempregado e inscrito coma demandante de emprego no Servizo Público de Emprego, e no que concorra algunha das seguintes circunstancias. - Desempregado menor de 30 anos.0,06 puntos. - Desempregados maiores de 45 anos.0,06 puntos. - Mulleres desempregadas.0,06 puntos. - Desempregados de longa duración.0,06 puntos. - Desempregados en situación de exclusión social.0,06 puntos. - Familias monoparentais.0,06 puntos. - Vítimas de violencia doméstica.0,06 puntos. e) Proba práctico — profesional que así se determine nas condicións específicas da praza ata un máximo de 6 puntos. O Tribunal poderá acordar neste punto o que considere oportuno en canto a realización da correspondente proba. O Tribunal si ten dubida no curriculum dalgún aspirante podrá realizar unha entrevista curricular para solventar dita dúbida. Os tres candidatos que acaden a puntuación maís alta serán propostos polo tribunal para ocupar as prazas de capataces. VII. Publicidade e desenvolvemento das probas. As presentes bases, son específicas para esta praza e complementan ó reflexado nas bases xerais. Unha vez aprobadas pola Alcaldía-Presidencia e expirado o prazo de presentación de instancias e documentación, o alcalde dictará Resolución no prazo máximo de dez (10) días hábiles, pola que se declarará aprobada a lista provisional de admitidos e excluidos con indicación, se é o caso, dos motivos de exclusión, así como nomeando ós integrantes do Tribunal Cualificador. Esta resolución será publicada no Taboleiro de Anuncios da Casa do Concello e dentro dos dez (10) días hábiles seguintes ó desta última publicación poderanse subsanar os posibles defectos ou omisións na documentación presentada de acordo co artigo 71 da Lei 30/1992, de 26 de novembro. De non existir aspirantes excluídos, o alcalde elevará a definitiva a lista provisional na mesma resolución de aprobación. Se os houbese e unha vez rematado o prazo de subsanacións a Alcaldía aprobará a lista definitiva de admitidos e excluidos que será publicada igualmente no Taboleiro de Anuncios da Casa do Concello. Nesta última publicación incluirase ademais a composición nominal do Tribunal de Selección (titulares e suplentes) ós efectos das posibles recusacións. A publicación dos sucesivos anuncios efectuarase no Taboleiro de Anuncios da Casa do Concello. VIII. Composición do tribunal. O Tribunal axustaráse á estructura do tribunal disposta na Base IX das bases xerais de contratación de persoal laboral temporal. En Cee a 04 de agosto de 2009. O Alcalde. Asdo. Don Ramón Ramiro Vigo Sambade. ANEXO CONVOCATORIA PARA A SELECCIÓN DE “CAPATAZ / ENCARGADO MEMBRO DO GRUPO MUNICIPAL DE INTERVENCIÓN RÁPIDA” REXISTRO DE ENTRADA NOME E APELIDOS D. N. I. DATA DE NACEMENTO DIRECCIÓN CP MUNICIPIO TELÉFONO FIXO TELÉFONO MOBIL SOLICITA: Se me teña por presentado e admitido ó proceso selectivo para a contartación temporal de 1 praza para persoal capataz / encargado do Grupo Municipal de Intervención Rápida de acordo coas Bases aprobadas para a citada convocatoria. En Cee, a de de 2009. Asdo.: